open-index/open-wikipedia-markdown huggingface dataset:
ตะลุง

**ตะลุง** อาจหมายถึง

* หนังตะลุง, ชื่อมหรสพอย่างหนึ่ง ใช้หนังสลักเป็นรูปภาพขนาดเล็ก คีบด้วยไม้ตับอันเดียว เชิดภายในโรงให้แสงไฟส่องผ่านตัวหนังสร้างเงาให้ปรากฏบนจอผ้าขาวหน้าโรง ใช้ปี่ กลอง และฆ้องคู่บรรเลงประกอบ ผู้เชิดเป็นผู้พากย์ เรียกว่า หนังตะลุง
* จังหวัดพัทลุง, เช่น ในอิเหนามีว่า "ชาตรีมีแต่ล้วนชาว*ตะลุง*"
ตุลย์ สิทธิสมวงศ์

ผู้ช่วยศาสตราจารย์ นายแพทย์ **ตุลย์ สิทธิสมวงศ์** (เกิดวันที่ 19 ตุลาคม พ.ศ. 2508) นักเคลื่อนไหวทางการเมือง นักวิชาการ และ แพทย์ชาวไทย จบการศึกษาจากโรงเรียนเซนต์คาเบรียล เป็นอาจารย์ประจำภาควิชา สูติศาสตร์-นรีเวชวิทยา หน่วยมะเร็งอวัยวะสืบพันธุ์สตรี คณะแพทยศาสตร์ จุฬาลงกรณ์มหาวิทยาลัย มีความชำนาญ ทางด้านมะเร็งวิทยาทางนรีเวช

## ประวัติ
ตุลย์ ศึกษาในชั้นประถมต้นจนถึงมัธยมต้นที่โรงเรียนเซนต์คาเบรียล ศึกษามัธยมปลาย 3 ปีที่โรงเรียนเตรียมอุดมศึกษา และสอบเข้าคณะแพทยศาสตร์ เมื่อ พ.ศ. 2526 จนจบ แพทยศาสตร์บัณฑิต จุฬาลงกรณ์มหาวิทยาลัย เมื่อ พ.ศ. 2532 ได้รับวุฒิบัตรแสดงความรู้หรือความชำนาญในการประกอบ วิชาชีพเวชกรรม สาขาสูติศาสตร์-นรีเวชวิทยา แพทยสภา พ.ศ. 2536, ประกาศนียบัตรชั้นสูงทางคลินิกสาขาสูติศาสตร์-นรีเวชวิทยา จุฬาลงกรณ์มหาวิทยาลัย พ.ศ. 2534 และบรรจุเป็นอาจารย์ประจำคณะแพทยศาสตร์เมื่อ ปี พ.ศ. 2538

## การเคลื่อนไหวทางการเมือง
ตุลย์เป็นหนึ่งในผู้ประสานงานเครือข่ายจุฬาฯ เชิดชูคุณธรรมนำประชาธิปไตย (จคป.) และเคยร่วมขึ้นเวทีร่วมกับกลุ่มพันธมิตรประชาชนเพื่อประชาธิปไตย (พธม.) เป็นผู้ประสานงานกลุ่มเคลื่อนไหวทางการเมืองภาคประชาชนหลายกลุ่ม  ในช่วงวิกฤตการเมืองท้ายสมัยรัฐบาล พ.ต.ท.ทักษิณ ชินวัตร เช่น เครือข่ายวิชาการเพื่อประชาธิปไตย (ควป.), เครือข่ายวิชาชีพสุขภาพเพื่อสังคม, กลุ่มนักวิชาการเพื่อประชาชน, เครือข่ายสมัชชาประชาชนทั่วประเทศ, กลุ่มนักวิชาการนักธุรกิจและประชาชน, แนวร่วมประชาชนต้านการนิรโทษกรรมฯ, ผู้นำกลุ่มประชาชนผู้รักชาติและความถูกต้อง, เครือข่ายพลเมืองอาสาปกป้องแผ่นดิน (เสื้อหลากสี) เป็นต้น อีกทั้งยังเป็นผู้ที่รักษา อิทธิพล สรวิทย์สกุล ที่บาดเจ็บจากการถูกรุมสหบาทาที่เซ็นทรัลเวิลด์ เมื่อวันที่ 21 สิงหาคม พ.ศ. 2549 ในเหตุการปะทะกันของฝ่ายผู้สนับสนุนนายกฯและฝ่ายต่อต้านฯ (*ดูเพิ่ม "[[การขับไล่ ทักษิณ ชินวัตร ให้ลาออกจากตำแหน่งนายกรัฐมนตรี]]"*)  รวมถึงยังเข้าร่วมกับการชุมนุมของกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) ด้วย (*ดูเพิ่ม "[[วิกฤตการณ์การเมืองไทย พ.ศ. 2556–2557]]" *)

นอกจากนั้น ตุลย์ ยังเป็นหนึ่งในคณะผู้ก่อตั้งศูนย์ศึกษาวิจัยและพัฒนากระบวนการยุติธรรมไทย จุฬาลงกรณ์มหาวิทยาลัย, เป็นกรรมาธิการและโฆษกคณะกรรมาธิการวิสามัญศึกษาและส่งเสริมการสร้างคุณธรรมและจริยธรรมแก่นักการเมือง ข้าราชการและประชาชน สภานิติบัญญัติแห่งชาติ, กรรมาธิการพิจารณาร่าง พ.ร.บ.มหาวิทยาลัยในกำกับของรัฐของจุฬาลงกรณ์มหาวิทยาลัย และเป็นผู้นำร่วมกับสภาคณาจารย์จุฬาลงกรณ์มหาวิทยาลัย คัดค้าน สนช. ในการผ่านร่าง พ.ร.บ. จุฬาลงกรณ์มหาวิทยาลัย อย่างเร่งรีบโดยไม่ฟังเสียงประชาคมจุฬาฯ

## เครื่องราชอิสริยาภรณ์

## อ้างอิง

หมวดหมู่:แพทย์ชาวไทย
หมวดหมู่:ผู้ช่วยศาสตราจารย์
หมวดหมู่:อาจารย์คณะแพทยศาสตร์
หมวดหมู่:นิสิตเก่าคณะแพทยศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนเตรียมอุดมศึกษา
หมวดหมู่:นักวิชาการชาวไทย
หมวดหมู่:การเมืองภาคประชาชน
หมวดหมู่:บุคคลจากโรงเรียนเซนต์คาเบรียล
หมวดหมู่:พันธมิตรประชาชนเพื่อประชาธิปไตย
หมวดหมู่:องค์การพิทักษ์สยาม
หมวดหมู่:กปปส.
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
ก้าวหน้า คล่องผจญ

**ก้าวหน้า คล่องผจญ** หรือนายทวีโชค โสสีทา เกิดเมื่อ 24 มกราคม พ.ศ. 2527 สถิติการชก ชนะ 30 (น็อค 9) เสมอ 3 แพ้ 15

## เกียรติประวัติ
* แชมป์ประเทศไทยรุ่นซูเปอร์แบนตัมเวท
** ชิง 19 กันยายน 2548 ชนะน็อค สายชล อ.เอื้อสุวรรณ ยก 3
* แชมป์ประเทศไทยรุ่นแบนตัมเวท
** ชิง 21 มิถุนายน 2549 ชนะน็อค ชิคาระ ฮาชิโมโต้ (ญี่ปุ่น) ยก 1
** ป้องกันแชมป์ครั้งที่ 1, 4 พฤษภาคม 2552 ชนะน็อค ซาไก จ๊อกกี้ยิม ยก 4 ที่ เวทีราชดำเนิน
** ป้องกันแชมป์ครั้งที่ 2, 23 กุมภาพันธ์ 2554 ชนะน็อค บิ๊กเอ็ม อ.บุญช่วย ยก 4 ที่ เวทีราชดำเนิน
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นแบนตัมเวทเมื่อ 2 สิงหาคม 2551 แพ้คะแนน รอลลี่ มัตสุชิตะ (ญี่ปุ่น) ที่ ญี่ปุ่น

## อ้างอิง

* สถิติการชก boxrec.com  

หมวดหมู่:นักมวยสากลชาวไทยรุ่นแบนตัมเวท
หมวดหมู่:นักมวยสากลชาวไทยรุ่นซูเปอร์แบนตัมเวท
กีฬาเยาวชนเอเชีย-ยุโรป

**กีฬาเยาวชนเอเชีย-ยุโรป** หรือ **การแข่งขันกีฬาเยาวชนอาเซม** () เป็นการแข่งขันกีฬาระหว่างประเทศเพื่อเชื่อมความสัมพันธ์ในหมู่เยาวชนของทวีปเอเชียและยุโรป ตามนโยบายของที่ประชุมเอเชีย-ยุโรป(ASEM) โดยเน้นไปที่กลุ่มเยาวชนอายุไม่เกิน 18 ปีเป็นหลัก

การแข่งขันกีฬาเยาวชนอาเซม (ASEM Youth Games) เกิดจากการประชุมผู้นำเอเชีย-ยุโรป ครั้งที่ 4 (The Fourth Asia – Europe Meeting - ASEM) ที่กรุงโคเปนเฮเกน ประเทศเดนมาร์ก ระหว่างวันที่ 22 - 24 กันยายน 2545 ซึ่งที่ประชุมมีความเห็นตรงกันที่จะให้มีการจัดกิจกรรมเพื่อส่งเสริมการติดต่อระหว่างประชาชนของภูมิภาคเอเชียและยุโรปโดยเฉพาะอย่างยิ่งเยาวชนของสองภูมิภาค จึงจัดการแข่งขันนี้ขึ้นมา

การแข่งขันกีฬาเยาวชนอาเซมจะนำนักกีฬาจากทวีปเอเชียและทวีปยุโรปมาแข่งขันกีฬาเพื่อสร้างสัมพันธ์อันดี และสรรค์สร้างมิตรภาพอันดีงาม และสร้างความเป็นน้ำหนึ่งใจเดียวกันระหว่างหมู่นักกีฬา ทั้งยังส่งเสริมให้การแข่งขันกีฬาเป็นวิธีการต่อต้านการใช้ยาเสพติดซึ่งเป็นภัยที่คุกคามสังคมในโลกปัจจุบัน และเพื่อเป็นการอนุรักษ์และส่งเสริมกีฬาประจำท้องถิ่นในภูมิภาคเอเชียและยุโรป นอกจากนั้นยังเป็นการสนับสนุนการแลกเปลี่ยนวัฒนธรรมประจำชาติในหมู่ประเทศสมาชิกกีฬาเยาวชน เอเชีย-ยุโรป

หมวดหมู่:กีฬาเยาวชน
เอกพจน์ วงศ์นาค

**เอกพจน์ วงศ์นาค** มีชื่อจริงว่า **เอกพจน์ ปานแย้ม** (สกุลเดิม **ตันตระกูล**; เกิด 1 มิถุนายน พ.ศ. 2512) เป็นนักการเมืองและอดีตนักร้องชาวไทย อดีตสมาชิกสภาผู้แทนราษฎรจังหวัดปทุมธานี 4 สมัย และอดีตกรรมการบริหารพรรคชาติไทย และอดีตนายกเทศมนตรีเมืองคลองหลวง จังหวัดปทุมธานี

## ประวัติ
เอกพจน์ เกิดเมื่อวันที่ 1 มิถุนายน พ.ศ. 2512 ที่อำเภอลำลูกกา จังหวัดปทุมธานี เป็นบุตรนายเพ่ง นางฉลวย ปานแย้ม เดิมชื่อว่า **เอกพจ ตันตระกูล** ด้านครอบครัวสมรสกับนางสาวจุไรรัตน์ สุทธิพงษ์ เมื่อ 16 กันยายน พ.ศ. 2556

สำเร็จการศึกษาชั้นมัธยมศึกษาปีที่ 3 ก็ออกเดินสายร้องเพลงลูกทุ่งไปตามที่ต่าง ๆ พร้อมกับเรียนการศึกษานอกโรงเรียน (กศน.) ไปด้วย โดยเพลงที่ได้รับความนิยมและสร้างชื่อให้แก่เอกพจน์ คือ เพลง *ทหารเกณฑ์คนจน* สังกัดค่ายชัวร์ออดิโอ ด้วยการชักชวนของเด๋อ ดอกสะเดา และมีชื่อเสียงเคียงคู่กับสุนารี ราชสีมา

## งานการเมือง
ในปลายปี พ.ศ. 2539 เอกพจน์ลงสมัครรับเลือกตั้ง ในสังกัดพรรคประชาธิปัตย์ ในพื้นที่จ.ปทุมธานีบ้านเกิด และได้รับการเลือกตั้ง โดยชนะทั้งนายชูชาติ หาญสวัสดิ์ และนางวาณี หาญสวัสดิ์ ส.ส.เก่าเจ้าของพื้นที่ยาวนาน ซึ่งทำให้เอกพจน์ได้กลายมาเป็นนักร้องลูกทุ่งคนแรกที่ได้เป็น ส.ส. 

จากนั้น เอกพจน์ได้ศึกษาต่อจนจบในระดับปริญญาตรีที่สถาบันราชภัฏเพชรบุรีวิทยาลงกรณ์ ในพระบรมราชูปถัมภ์ (มหาวิทยาลัยราชภัฏวไลยอลงกรณ์ ในพระบรมราชูปถัมภ์ ) และศึกษาต่อในระดับปริญญาโทรัฐศาสตร์มหาบัณฑิต มหาวิทยาลัยธรรมศาสตร์ 

ในการเลือกตั้งในปี พ.ศ. 2544 ได้ลงสมัครในพื้นที่เดิม สังกัดพรรคประชาธิปัตย์ และได้รับเลือกตั้งอีก ในการเลือกตั้งในปี พ.ศ. 2548 ได้ย้ายไปสังกัดพรรคชาติไทย ซึ่งก็ได้รับการเลือกตั้งอีก และในการเลือกตั้งในปลายปี พ.ศ. 2550 ได้ลงเลือกตั้งอีกครั้งเป็นครั้งที่ 4 ใน จ.ปทุมธานี  สังกัดพรรคชาติไทย และได้รับเลือกตั้งอีก

ต่อมาในปี พ.ศ. 2551 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทยซึ่งถูกยุบในคดียุบพรรคการเมือง พ.ศ. 2551 เมื่อพ้นจากการถูกตัดสิทธิทางเมือง จึงลงสมัครรับเลือกตั้งในพื้นที่เดิม สังกัดพรรคชาติไทยพัฒนา ในการเลือกตั้งในปี พ.ศ. 2557 แต่การเลือกตั้งเป็นโมฆะ

จากนั้นเอกพจน์ได้หันมาทำงานการเมืองท้องถิ่น โดยเขาเป็นหัวหน้าทีม "เพื่อนเอกพจน์" และลงสมัครรับเลือกตั้งเป็นนายกเทศมนตรีเมืองคลองหลวง อำเภอคลองหลวง จังหวัดปทุมธานี และได้รับเลือกตั้ง 

## ผลงานเพลงดัง

* เรารอเขาลืม
* มีแฟนหรือยัง
* ทหารเกณฑ์คนจน
* หนุ่มทุ่งคอยเธอ
* เชื่อผมเถอะน่า
* แอบฝัน
* เพียงฝัน
* ห้องนอนคนจน
* รักเพราะรอยยิ้ม
* คนสวยผิดนัด
* ไอ้หนุ่ม ต.ช.ด.
* สาวโรงงานคนสวย
* เก็บแผลใจมาบ้านนา
* จดหมายเปื้อนฝุ่น
* ชายใจเดียว
* ใจตรงกัน
* น่ารัก น่ารัด

## เครื่องราชอิสริยาภรณ์

## หมายเหตุ

## อ้างอิง

หมวดหมู่:บุคคลจากอำเภอลำลูกกา
หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
หมวดหมู่:ศิลปินสังกัดชัวร์ เอนเทอร์เทนเมนท์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดปทุมธานี
หมวดหมู่:นายกเทศมนตรีในจังหวัดปทุมธานี
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคชาติไทย
หมวดหมู่:พรรคชาติไทยพัฒนา
หมวดหมู่:บุคคลจาก กศน.
หมวดหมู่:บุคคลจากมหาวิทยาลัยราชภัฏวไลยอลงกรณ์ ในพระบรมราชูปถัมภ์
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หม่อมราชวงศ์ปัทมนัดดา ยุคล

**หม่อมราชวงศ์ปัทมนัดดา ยุคล** (9 กรกฎาคม พ.ศ. 2506) มีชื่อเล่นว่า **คุณหญิงนุ้ย** เป็นธิดาคนโตของ หม่อมเจ้าชาตรีเฉลิม ยุคล กับ ศริยา บุษปวณิช 

คุณหญิงนุ้ยทำอาชีพเป็น นักตัดต่อ และ นักลำดับภาพ

## ผลงาน
* *[[ฝัน บ้า คาราโอเกะ]]* (2540)
* *[[เรื่องตลก 69]]* (2542)
* *[[สุริโยไท]]* (2544)
* *[[มนต์รักทรานซิสเตอร์]]* (2544)
* *[[คืนบาปพรหมพิราม]]* (2546)
* *[[โอเค เบตง]]* (2546)
* *[[เรื่องรัก น้อยนิด มหาศาล]]* (2546)
* *[[เดอะเลตเตอร์ จดหมายรัก]]* (2547)
* *[[Invisible Waves คำพิพากษาของมหาสมุทร]]* (2549)
* *[[เปนชู้กับผี]]* (2549)
* *[[พลอย (ภาพยนตร์)|พลอย]]* (2550)
* *[[ตำนานสมเด็จพระนเรศวรมหาราช ]]* (2550)

## อ้างอิง

## แหล่งข้อมูลอื่น
* ภาพแฟชั่น หม่อมราชวงศ์ปัทมนัดดา ยุคล 

ปัทมนัดดา
ปัทมนัดดา
ป
ลี ชาตะเมธีกุล

**ลี ชาตะเมธีกุล** นักลำดับภาพ และนักตัดต่อเสียง ผู้กำกับภาพยนตร์ชาวไทย ที่เน้นผลิตผลงานกับผู้สร้างอิสระ โดยเฉพาะกับ อภิชาติพงศ์ วีระเศรษฐกุล ปัจจุบันเปิดบริษัทรับจ้างทำงานโพสต์โปรดักชั่น ชื่อ ฮูดินี สตูดิโอ ตั้งแต่ พ.ศ. 2545

ลี ชาตะเมธีกุล จบการศึกษาด้านภาพยนตร์จากสหรัฐอเมริกา เคยกำกับภาพยนตร์สั้น เมื่อ พ.ศ. 2542 ชื่อเรื่อง *"เมืองมายา..กรุงธิดา"* (Miami Strips, Hollywood Dreams) ฉายที่เทศกาลภาพยนตร์สั้นเอเชียที่ ปูซาน ประเทศเกาหลีใต้ และได้รับการคัดเลือกให้ร่วมประกวดในเทศกาลภาพยนตร์สั้นโอเบอร์เฮาเซ่นส์ เยอรมนี 

ลี ชาตะเมธีกุล มีผลงานร่วมกับ อภิชาติพงศ์ วีระเศรษฐกุล ตั้งแต่ปี พ.ศ. 2545 มีผลงานร่วมกัน 3 เรื่อง คือ *[[สุดเสน่หา]]* (2545), *[[สัตว์ประหลาด!]]* (2547) และ *[[แสงศตวรรษ]]* (2546) โดยเฉพาะในเรื่องแสงศตวรรษ เขาได้รับรางวัลลำดับภาพยอดเยี่ยม เอเชียน ฟิล์ม อวอร์ดส ซึ่งเป็นส่วนหนึ่งของเทศกาลภาพยนตร์นานาชาติฮ่องกง 

ในปี พ.ศ. 2557 กำกับภาพยนตร์เรื่อง *[[ภวังค์รัก]]* ซึ่งได้รับรางวัลภาพยนตร์ยอดเยี่ยมและผู้กำกับภาพยนตร์ยอดเยี่ยมจาก รางวัลภาพยนตร์แห่งชาติ สุพรรณหงส์ ครั้งที่ 24

## ผลงาน
### ลำดับภาพ
* *[[สุดเสน่หา]]* (2545)
* *[[คืนไร้เงา]]* (2546)
* *[[สยิว]]* (2546)
* *[[Fake โกหกทั้งเพ]]* (2546) 
* *[[สัตว์ประหลาด!]]* (2547)
* *[[ชัตเตอร์ กดติดวิญญาณ]]* (2547) 
* *[[เฉิ่ม]]* (2548)
* *[[นาค รักแท้/วิญญาณ/ความตาย]]* (2548)
* *[[The Elephant King]] (2549) 
* *Graceland* (2549 - ภาพยนตร์สั้น) 
* *แสงศตวรรษ* (2549) 
* *อสุจ๊าก* (2550) 
* *โอปปาติก เกิดอมตะ* (2550)
* *รักแห่งสยาม* (2550)
* *เจ้านกกระจอก* (2552)
* *ลุงบุญมีระลึกชาติ* (2553)
* โรงแรมต่างดาว (2559)
* *ดาวคะนอง* (2559)
* *เท็นเยียส์ไทยแลนด์* (2561)
* *มะลิลา* (2561)
* *นคร-สวรรค์* (2562)
* *Where We Belong ที่ตรงนั้น มีฉันหรือเปล่า* (2562)
* *Manta Ray - กระเบนราหู* (2562)

===ตัดต่อเสียง===
* *สุดเสน่หา*
* *คืนไร้เงา*
* *สยิว*
* *สัตว์ประหลาด*

===โพสต์โปรดักชั่น===
* *คำพิพากษาของมหาสมุทร* (2548)

===กำกับภาพยนตร์===
* *เมืองมายา..กรุงธิดา* (Miami Strips, Hollywood Dreams) (2542)
* *ภวังค์รัก'' (Concrete Clouds) (2557)

## อ้างอิง

## แหล่งข้อมูลอื่น
* Houdini Studio
* 
* ประวัติจาก เด็กหนัง.คอม
* บทสัมภาษณ์ ลี ชาตะเมธีกุล ในเทศกาลภาพยนตร์ซาราเจโว 2007

หมวดหมู่:ผู้กำกับภาพชาวไทย
หมวดหมู่:ชาวไทยเชื้อสายอเมริกัน
หมวดหมู่:นักลำดับภาพยนตร์ชาวไทย
สารส่อมะเร็ง

**สารส่อมะเร็ง** () เป็นเตรื่องมือที่ใช้ในการตรวจทางการแพทย์ ใช้ตรวจจากเลือดหรือสารคัดหลั่งจากร่างกายมนุษย์ โดยใช้หลักการที่ว่า เนื้องอกในร่างกายหลายชนิด โดยเฉพาะมะเร็ง มักจะปล่อยสารบางชนิดสู่กระแสเลือด ส่วนใหญ่มีลักษณะเป็นโมเลกุลของโปรตีน  ซึ่งแตกต่างกันตามชนิดของเนื้องอก สารที่พบเหล่านี้สามารถตรวจพบโดยเซรั่มชนิดต่างๆ ตามชนิดของสารนั้นๆ เช่น
* CEA (Carcino – Embryonic  Antigen)  ใช้ตรวจหามะเร็งลำไส้ใหญ่, มะเร็งเต้านม, มะเร็งปอด, มะเร็งที่ตับ หรือตับอ่อน
* AFP (Alpha  Fetoprotein) ใช้ตรวจหามะเร็งตับ, มะเร็งอัณฑะ, มะเร็งปอด, มะเร็งทางเดินอาหาร และโรคตับอื่นๆ   
* CA – 125 (Cancer Antigen 125 หรือ Carbohydrate Antigen 125) เป็น  Serum ตรวจหาโรคมะเร็งรังไข่ ซีสต์ที่รังไข่ หรือมีเยื่อบุมดลูกงอกผิดที่ หรือชอคโกแล็ตซีสต์ 
* CA 19-9 (Cancer Antigen 19-9 หรือ Carbohydrate Antigen 19-9) สำหรับตรวจหามะเร็งในระบบทางเดินอาหารต่างๆ เช่น ลำไส้ใหญ่, ลำไส้เล็ก, กระเพาะอาหาร, ตับ, ตับอ่อน 
* CA 15-3, CA 27-29 (Cancer Antigen 15-3/27-29 หรือ Carbohydrate Antigen 15-3/27-29) ตรวจหามะเร็งเต้านม
* PSA (Prostate Specific Antigen) ตรวจหาโรคมะเร็งต่อมลูกหมาก โรคต่อมลูกหมากโตชนิดไม่ใช่มะเร็ง
* PAP (Prostatic Acid Phosphatase) ตรวจหามะเร็งเม็ดเลือดขาว, มะเร็งต่อมลูกหมาก, ต่อมลูกหมากโต
* HCG (Human chorionic gonadotropin) ตรวจหามะเร็งเต้านม
* LDH (Lactate dehydrogenase) ตรวจหาเซลล์ผิดปรกติในร่างกาย
* NSE (Neuron specific Enolase) ตรวจหาเนื้องอกหรือมะเร็งปมประสาท (ประเภทท้าวแสนปม)

ปัจจุบัน Tumor Marker Serum มีหลายชนิด ทั้งนี้เป็นทางการแพทย์ใช้เป็นการตรวจหามะเร็งในระยะเริ่มแรก (Early Cancer Screening) หรือการเฝ้าดูการเติบโตของเนื้องอกหลังผ่าตัดเท่านั้น แต่เป็นการบ่งชี้เบื้องต้น เพราะมีอาการอื่นๆของโรคที่ไม่ได้เกี่ยวกับเนื้องอก หรือมะเร็งที่ให้ค่าตัวบ่งชี้ที่สูงกว่าปรกติได้เช่นกัน

## ดูเพิ่ม

หมวดหมู่:การตรวจทางการแพทย์
หมวดหมู่:วิทยามะเร็ง
กอด (ภาพยนตร์)

**กอด** () เป็นภาพยนตร์ไทยที่ออกฉายในปี พ.ศ. 2551 แนวความรัก-การเดินทาง ผลงานกำกับเรื่องที่สามของคงเดช จาตุรันต์รัศมี นำแสดงโดย เกียรติกมล ล่าทา (ตุ้ย AF3) และศุภักษร ไชยมงคล (กระแต) จากพลอตเรื่องและบทภาพยนตร์ที่เขียนโดย คงเดช ทำรายได้รวมที่ 10 ล้านบาท

## เรื่องย่อ
**ขวาน** (ตุ้ย) อาศัยอยู่สองคนกับแม่ที่อำเภอเล็กๆ แห่งหนึ่งในจังหวัดลำปาง เขามีแขนข้างซ้ายสองข้าง ที่ใช้งานได้ปกติ ตั้งแต่เด็กมา แม่พร่ำสอนว่าเขาเป็น**คนพิเศษ**กว่าใคร เขาจึงเติบโตมาโดยไม่รู้สึกว่าตัวเองมีปมด้อยผิดมนุษย์มนา ทั้งที่ในความเป็นจริงแล้ว แม่ก็พยายามจะให้หมอผ่าแขนข้างที่เกินออกไป แต่ทำไม่ได้ เพราะเส้นเลือดใหญ่ที่แขนต่อตรงกับหัวใจ จะเป็นอันตรายมากเมื่อทำการผ่าตัด

เมื่อแม่ตาย ขวานก็รู้ความจริงว่าตัวเองเป็นคนประหลาดของหมู่บ้าน ใครๆ ก็เรียกว่า **ไอ้สามแขน** ถูกแฟนที่คบกันมานานบอกเลิก ขวานตัดสินใจเดินทางไปกรุงเทพ เพื่อผ่าตัดความ “พิเศษ” ออก ระหว่างทาง ขวานได้ช่วยเหลือ **นา** (กระแต) จากการถูกลวนลาม นาเป็นสาวชาวบ้านที่กำลังเดินทางไปตามหาสามีที่กรุงเทพ ทั้งสองจึงร่วมเดินทางไปด้วยกัน

ด้วยความสนิทสนมที่เกิดขึ้นระหว่างการเดินทางร่วมกันของคนทั้งสอง ขวานรู้สึกเหมือนเป็นคนพิเศษขึ้นมาอีกครั้ง ครั้งนี้เป็นความรู้สึกพิเศษที่เกิดขึ้นมาจากหัวใจ

## เพลงประกอบภาพยนตร์
* *กอด* ขับร้องโดย อัญชลี จงคดีกิจ, คำร้อง/ทำนอง : กมลศักดิ์ สุนทานนท์ / ปิติ ลิ้มเจริญ
* *จับมือฉัน* ขับร้องโดย สี่เต่าเธอ
* ฟังเพลง กอด 

## อ้างอิง

## แหล่งข้อมูลอื่น
* เว็บไซต์ทางการของภาพยนตร์ กอด 
* กอด จาก thaicinema.org 
* ผกก. คงเดช ข้ามค่ายไป "กอด" GTH แล้วจ้า 
* ทีเซอร์ กอด
* มิวสิกวิดีโอ และตัวอย่างภาพยนตร์
* เว็บไซต์แฟนคลับ ตุ้ย-เกียรติกมล ล่าทา 
* เว็บไซต์แฟนคลับ กระแต-ศุภักษร ไชยมงคล 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2551
หมวดหมู่:ภาพยนตร์ที่กำกับโดย คงเดช จาตุรันต์รัศมี
หมวดหมู่:ภาพยนตร์โดยจีทีเอช

หมวดหมู่:ภาพยนตร์ที่มีฉากในจังหวัดลำปาง
มินดา นิตยวรรธนะ

**มินดา นิตยวรรธนะ** (ชื่อเล่น: ปู; ชื่อเดิม: ศรินทรา) เป็นอดีตผู้ประกาศข่าวของ ครอบครัวข่าว 3 สังกัดไทยทีวีสีช่อง 3, อดีตผู้ประกาศข่าว สังกัดมีเดียออฟมีเดียส์ ทางช่อง 7 สี และอดีตผู้ประกาศข่าว สำนักข่าวไทย ทางโมเดิร์นไนน์ทีวี

## ประวัติ
มินดา เกิดเมื่อวันที่ 19 มกราคม พ.ศ. 2523 ที่จังหวัดนนทบุรี เป็นธิดาคนโต ในจำนวนพี่น้อง 2 คน โดยมีน้องชาย 1 คน เธอจบการศึกษาชั้นอนุบาลถึงประถมศึกษา จากโรงเรียนเล็กโกเมศอนุสรณ์ รุ่นที่ 5 จังหวัดนนทบุรี, ระดับมัธยมศึกษาจากโรงเรียนสวนกุหลาบวิทยาลัย นนทบุรี จากนั้นเข้ารับพระราชทานปริญญาอักษรศาสตร์บัณฑิต (ภาษาอังกฤษ) และปริญญาโท นิเทศศาสตร์มหาบัณฑิต (การประชาสัมพันธ์) จากจุฬาลงกรณ์มหาวิทยาลัย

### การทำงาน
มินดาเริ่มงานครั้งแรก โดยเข้าเป็นพนักงานต้อนรับบนเครื่องบิน ของบริษัท การบินไทย จำกัด (มหาชน) ต่อมาย้ายไปเป็นผู้ประกาศข่าว สังกัดสำนักข่าวไทย ในยุคที่ไทยทีวีสีช่อง 9 อ.ส.ม.ท. เพิ่งเปลี่ยนชื่อเป็นโมเดิร์นไนน์ทีวี และยังเป็นโปรดิวเซอร์ ให้กับรายการ "ไฮไลต์ไทยแลนด์" จากนั้นเธอย้ายไปสังกัด บริษัท มีเดียออฟมีเดียส์ จำกัด (มหาชน) โดยเป็นผู้ดำเนินรายการข่าว "เช้านี้ที่หมอชิต" และ "เจาะเกาะติด" ทางสถานีโทรทัศน์สีกองทัพบกช่อง 7 และในที่สุด ก็ย้ายเข้าสู่ครอบครัวข่าว 3 โดยเป็นผู้ดำเนินรายการแรกคือ "ตู้ ป.ณ.ข่าว 3" คู่กับกฤต เจนพานิชการ

ต่อมาทีมครอบครัวข่าว 3 มอบหมายให้มินดา ย้ายเข้าเป็นผู้ประกาศข่าวหลักของ "เที่ยงวันทันเหตุการณ์" จากนั้น เธอเข้าเป็นพิธีกรข่าวในช่วง "แตกประเด็น" ในรายการเรื่องเด่นเย็นนี้ อยู่ระยะหนึ่ง และเป็นผู้จัดรายการ ทางวิทยุครอบครัวข่าว สถานีวิทยุกระจายเสียงเสียงจากทหารเรือ เอฟเอ็ม 106.0 เมกะเฮิร์ตซ์ด้วย ทั้งนี้ เมื่อไทยทีวีสีช่อง 3 เริ่มออกอากาศช่องโทรทัศน์ภาคพื้นดินระบบดิจิทัล ฝ่ายข่าวไทยทีวีสีช่อง 3 ก็ย้ายให้เธอเข้าเป็นพิธีกรข่าวหลัก คู่กับเจก รัตนตั้งตระกูล ในรายการคนเฝ้าข่าว ทางช่อง 3 เอสดี / เป็นข่าวเช้านี้ ช่อง 13 ช่วง เก็บตก และรายการผู้หญิงถึงผู้หญิง ทางช่อง 3 แฟมิลี

## ผลงานการแสดง

## ผลงานข่าว
* พ.ศ. 2545 - พ.ศ. 2550 : ผู้ประกาศข่าวทางช่อง 9 เอ็มคอตเอชดี ในนามสำนักข่าวไทย
* พ.ศ. 2552 - พ.ศ. 2553 : เจาะเกาะติด ทางช่อง 7HD
* พ.ศ. 2552 - พ.ศ. 2553 : เช้านี้...ที่หมอชิต ทางช่อง 7HD
* พ.ศ. 2553 - พ.ศ. 2557 : ผู้ประกาศข่าวรายการ เที่ยงวันทันเหตุการณ์ทางช่อง 3 เอชดี 
* กันยายน พ.ศ. 2553 - พฤษภาคม พ.ศ. 2557 : ผู้ประกาศข่าวรายการ ตู้ ป.ณ. ข่าว 3 ทางช่อง 3 เอชดี 
* พ.ศ. 2560 - กันยายน พ.ศ. 2562 : ผู้ประกาศข่าวรายการ คนเฝ้าข่าว ทางช่อง 3 เอสดี
* พฤษภาคม 2557 - 30 กันยายน พ.ศ. 2562 พิธีกรรายการ ผู้หญิงถึงผู้หญิง ทางช่อง 3 แฟมิลี่

หมวดหมู่:บุคคลจากจังหวัดนนทบุรี
หมวดหมู่:บุคคลจากโรงเรียนสวนกุหลาบวิทยาลัย นนทบุรี
หมวดหมู่:พนักงานรัฐวิสาหกิจชาวไทย
หมวดหมู่:พิธีกรชาวไทย
หมวดหมู่:นักจัดรายการวิทยุ
หมวดหมู่:ผู้ประกาศข่าวช่อง 9-โมเดิร์นไนน์ทีวี
หมวดหมู่:ผู้ประกาศข่าวช่อง 7
หมวดหมู่:ผู้ประกาศข่าวช่อง 3
เจิ้ง

**เจิ้ง** (, ) หรือ **แต้** ตามภาษาแต้จิ๋วและฮกเกี้ยน เป็นนามสกุลหนึ่งของชาวจีน และเป็นสกุลเดียวกับประเทศที่รับวัฒนธรรมจีนโดยออกเสียงตามสำเนียงของตน ในภาษาเวียดนามว่า **จิ่ญ** (; จื๋อโนม: ) ภาษาเกาหลีว่า **ช็อง** () และภาษาญี่ปุ่นว่า **เท** () 

ในประเทศจีน ได้มีการจัดอันดับนามสกุลที่มีผู้ใช้มากที่สุด 100 อันดับ ผลสำรวจพบว่ามีผู้ใช้นามสกุล เจิ้ง เป็นอันดับที่ 21 หรือคิดเป็นร้อยละ 10 ของประชากร โดยในยุคราชวงศ์ถัง คนในตระกูลเจิ้งส่วนใหญ่มีฐานะดีและทรงอิทธิพล

ในฮ่องกงและไต้หวัน นามสกุลดังกล่าวได้สะกดด้วยอักษรโรมันเป็น Cheng หรือ Tcheng ในฮ่องกงบ้างสะกดว่า Chang ในมาเลเซียสะกดว่า Cheang หรือ Teh ในสิงคโปร์สะกดว่า Tay และในอินโดนีเซียสะกดว่า The

ส่วนในประเทศไทยสันนิษฐานว่ามีมาตั้งแต่สมัยกรุงศรีอยุธยา เมื่อครั้งที่ชาวจีนที่ใช้นามสกุลเจิ้งหรือนามสกุลแต้ได้มาตั้งรกรากและมีครอบครัวในเมืองไทย โดยหนึ่งในนั้นคือ สมเด็จพระเจ้ากรุงธนบุรี ซึ่งพระราชสกุลเดิมคือแซ่แต้สืบแต่บิดา แต่ในปัจจุบันลูกหลานของผู้ใช้นามสกุลแต้ ส่วนมากได้เปลี่ยนเป็นนามสกุลให้เป็นไทย แต่จะขึ้นต้นด้วย *เต* และ *เตชะ* ตัวอย่างนามสกุลที่มีชื่อเสียงในประเทศไทย เช่น เตชะไพบูลย์ เตชะรัตนประเสริฐ เตชะมนตรีกุล และอื่น ๆ ยังเป็นนามสกุลที่มีคนใช้มากที่สุดเป็นอันดับ 8 ของประเทศไทย 25,922 คน

## อ้างอิง
 

หมวดหมู่:นามสกุลจีน
สกุล ศรีพรหม

**สกุล ศรีพรหม** (28 เมษายน พ.ศ. 2475 – 2 พฤษภาคม พ.ศ. 2547) อดีตรัฐมนตรีช่วยว่าการกระทรวงศึกษาธิการ ในรัฐบาลพลเอกชาติชาย ชุณหะวัณ และอดีตสมาชิกสภาผู้แทนราษฎรจังหวัดนครราชสีมา

## ประวัติ
สกุล เกิดเมื่อวันที่ 28  เมษายน พ.ศ. 2475 ที่บ้านเลขที่ 242-243 ตรอกกงสุลฝรั่งเศส (ตรอกวัดแจ้งใน) ตรงข้ามวัดแจ้งใน อำเภอเมืองนครราชสีมา จังหวัดนครราชสีมา ด้านครอบครัวสมรสกับนางเกสร ศรีพรหม (ชื่อเดิม: ลมุล) เมื่อวันที่ 5 พฤศจิกายน พ.ศ. 2497 บุตร-ธิดา รวม 9 คน คือ ดุลยรัตน์ ศรีพรหม, พรพัชรี สำนักโนน, ศรีธิดา ขจรปรีดานนท์, รวีวรรณ ศรีพรหม, เจษฎา ศรีพรหม, นาริสา ศรีพรหม, ภัทรา ศรีพรหม, เขตศิริ ศรีพรหม และอภิรัตน์ ศรีพรหม

สำเร็จการศึกษาระดับมัธยมศึกษา จากโรงเรียนราชสีมาวิทยาลัย ระดับประโยคเตรียมอุดมศึกษา ในปี พ.ศ. 2492 จากนั้นได้รับประกาศนียบัตรครูพิเศษมัธยม ประกาศนียบัตรวิชาสถิติ จากสมาคมคณิตศาสตร์ จุฬาลงกรณ์มหาวิทยาลัย ปริญญาตรีทางกฎหมาย นิติศาสตร์บัณฑิต จากมหาวิทยาลัยธรรมศาสตร์

สกุล ถึงแก่อนิจกรรม เมื่อวันอาทิตย์ที่ 2 พฤษภาคม พ.ศ. 2547 สิริอายุ 72 ปี

## การทำงาน
สกุล เริ่มเป็นครูตั้งแต่ปี พ.ศ. 2495 ณ โรงเรียนสหวิทยา (ปัจจุบันคือรวมมิตรวิทยาและโรงเรียนศิริวิทยากร) จนถึงปี พ.ศ. 2511 ได้เป็นสมาชิกสภาเทศบาลเมืองนครราชสีมา และได้รับแต่งตั้งเป็นเทศมนตรีเมืองนครราชสีมา พ.ศ. 2516 – พ.ศ. 2522 เป็นผู้พิพากษาสมทบ ศาลคดีเด็กและเยาวชนจังหวัดนครราชสีมา ในช่วง พ.ศ. 2522 - 2531 ได้ลงสมัครรับเลือกตั้งเป็นสมาชิกสภาผู้แทนราษฎรจังหวัดนครราชสีมาและได้รับเลือกตั้งติดต่อกัน 4 สมัย

เคยได้รับตำแหน่งทางการเมือง เช่นผู้ช่วยเลขานุการรองประธานสภาผู้แทนราษฎร เป็นที่ปรึกษารัฐมนตรีว่าการกระทรวงวิทยาศาสตร์และเทคโนโลยี รองเลขาธิการพรรคชาติไทย จากนั้นในปี พ.ศ. 2529 ได้รับแต่งตั้งให้ดำรงตำแหน่งประจำสำนักเลขาธิการนายกรัฐมนตรี และ พ.ศ. 2531 ได้รับแต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการ (คณะรัฐมนตรีคณะที่ 45 ของไทย, คณะรัฐมนตรีคณะที่ 46 ของไทย) และพ้นจากตำแหน่งรัฐมนตรช่วยว่าการกระทรวงศึกษาธิการ เมื่อวันที่  23 กุมภาพันธ์ พ.ศ. 2534 เนื่องจากการรัฐประหารโดยคณะรักษาความสงบเรียบร้อยแห่งชาติ

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองนครราชสีมา
หมวดหมู่:ครูชาวไทย
หมวดหมู่:นักการเมืองจากจังหวัดนครราชสีมา
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:นักการเมืองพรรคชาติไทย
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:บุคคลจากโรงเรียนราชสีมาวิทยาลัย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อัลมาซัน

thumb|ตำแหน่งบนแผนที่
thumb|left|200px|Almazán
**อัลมาซัน** () เป็นเขตเทศบาลในจังหวัดโซเรีย แคว้นกัสติยาและเลออน ประเทศสเปน ตามผลสำรวจสำมะโนประชากร ปี 2547 อัลมาซันมีประชากร 5,755 คน

หมวดหมู่:เมืองในแคว้นกัสติยาและเลออน
คงเดช จาตุรันต์รัศมี

**คงเดช จาตุรันต์รัศมี** เป็นนักร้อง นักแต่งเพลง นักเขียนบทและผู้กำกับภาพยนตร์ชาวไทย

## ประวัติ
คงเดช จาตุรันต์รัศมี จบการศึกษาจากโรงเรียนสวนกุหลาบวิทยาลัย และคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง เคยเป็นกอปปี้ไรท์เตอร์ในงานโฆษณา อ่านสปอตโฆษณาวิทยุ ทำเพลงโฆษณาและเพลงประกอบภาพยนตร์ เริ่มกำกับภาพยนตร์จากโครงการประกวดภาพยนตร์สั้น 'ส่งฝันสู่ฟิล์ม' ที่จัดขึ้นโดยนิตยสารซีเนแมก กำกับร่วมกับเกียรติ ศงสนันทน์ ที่เป็นเพื่อนตั้งแต่เรียนชั้นมัธยมที่โรงเรียนสวนกุหลาบ 

งานแรกเริ่มในวงการบันเทิงเป็นนักร้องนำวงสี่เต่าเธอ ภายหลังหันมาเป็นผู้เขียนบทภาพยนตร์ และกำกับภาพยนตร์ มีผลงานกำกับภาพยนตร์มากมาย เช่น เฉิ่ม, ตั้งวง และ Where We Belong แม้ผลงานของเขาจะไม่ประสบความสำเร็จด้านรายได้มากนัก แต่ภาพยนตร์ของคงเดชกลับประสบความความสำเร็จในแง่ของคำวิจารณ์ และสามารถคว้ารางวัลสุพรรณหงส์มาครองได้หลายสาขา ไม่ว่าจะเป็นสาขาภาพยนตร์ยอดเยี่ยม, ผู้กำกับยอดเยี่ยม และเขียนบทภาพยนตร์ยอดเยี่ยม ที่เขาได้รับมาจากผลงานภาพยนตร์เรื่องตั้งวง ในงานประกาศรางวัลภาพยนตร์แห่งชาติ สุพรรณหงส์ ครั้งที่ 23 หรือ สาขาเขียนบทภาพยนตร์ยอดเยี่ยม จากภาพยนตร์เรื่อง Snap แค่...ได้คิดถึง เป็นต้น นอกจากนี้ คงเดชยังได้รับรางวัลศิลปาธร สาขาภาพยนตร์ ประจำปี 2557 อันเป็นรางวัลเชิดชูเกียรติที่มอบให้แก่ศิลปินที่มีผลงานโดดเด่นอีกด้วย

## ผลงาน
### ภาพยนตร์

### ซีรีส์
* เด็กใหม่ (2561) - เขียนบท
* ปุจฉาพาเสียว (2567) - กำกับ, เขียนบท

### หนังสือ
* โซทรู้ธ (2562)

### เพลง
* จากหัวใจ (with Love) - The Photo Sticker Machine x Kongdej Jaturanrasmee (2564)

## รางวัล

### [[รางวัลภาพยนตร์แห่งชาติ สุพรรณหงส์]]

### [[รางวัลภาพยนตร์ไทย ชมรมวิจารณ์บันเทิง]]

### รางวัลสตาร์พิคส์

### [[คมชัดลึก อวอร์ด]]

### [[รางวัลสมาคมผู้กำกับภาพยนตร์ไทย]]

## อ้างอิง

## แหล่งข้อมูลอื่น
* 
* 
* บทสัมภาษณ์ จากภาพยนตร์เรื่อง สยิว 
* สี่เต่าเธอ

หมวดหมู่:นักร้องชายชาวไทย
หมวดหมู่:นักแต่งเพลงชาวไทย
หมวดหมู่:ผู้กำกับภาพยนตร์ชาวไทย
หมวดหมู่:นักแสดงชายชาวไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
หมวดหมู่:นักเขียนบทภาพยนตร์ชาวไทย
การประชุมลับของพรรคการเมือง

**การประชุมลับของพรรคการเมือง** () หมายถึงการรวมตัวของผู้สนับสนุนของพรรคการเมืองหรือกลุ่มความเคลื่อนไหว ความหมายแตกต่างกันได้ตามประเทศ

## การประชุมลับของพรรคการเมืองในสหรัฐอเมริกา
การประชุมลับของพรรคการเมืองในสหรัฐอเมริกามีหลายความหมายเช่นกัน ความหมายหลักคือการรวมตัวผู้สนับสนุนผู้สมัครรับเลือกเป็นประธานาธิบดี และหลากหลายกันไปตามแต่ละรัฐ ตัวอย่างเช่นในรัฐไอโอวา การประชุมลับของพรรคการเมืองจะเป็นการรวมตัวประชาชนผู้สนับสนุนและจะมีน้ำหนักต่อการเลือกตั้งจริงทั่วประเทศ ในอดีตในประวัติการเมืองของสหรัฐอเมริกา การประชุมลับของพรรคการเมืองเป็นการประชุมของสมาชิกพรรคเพื่อร่วมหาผู้ที่เป็นตัวแทนเป็นประธานาธิบดี

## แหล่งข้อมูลอื่น
* อภิบายขั้นตอนการประชุมลับของพรรคการเมืองในไอโอวา
* ศึกชิงเก้าอี้ ปธน.สหรัฐฯ ปี 2008  

หมวดหมู่:การเมือง
กีฬาวอลเลย์บอลในโอลิมปิกฤดูร้อน

**กีฬาวอลเลย์บอล** () ในกีฬาโอลิมปิกนั้น องค์กรที่ควบคุมดูแลการแข่งขันคือ สหพันธ์วอลเลย์บอลนานาชาติ (Federation Internationale De Volleyball - FIVB)

ในปี 1949 คณะกรรมการโอลิมปิกสากล (International Olympic Committee-IOC) ได้ประกาศรับรองกีฬาชนิดนี้ แต่ยังอยู่ในฐานะกีฬาที่ไม่ได้มีการแข่งขันในกีฬาโอลิมปิก และในปีเดียวกันนั้นเองก็ได้มีการจัดการแข่งขันวอลเลย์บอลชายชิงแชมป์โลกขึ้นเป็นครั้งแรก ส่วนประเภทหญิงนั้นเกิดขึ้นอีก 3 ปีต่อมา และโซเวียตก็ครองความเป็นจ้าว

ในปี 1964 วอลเลย์บอลได้รับการบรรจุในโอลิมปิกเป็นครั้งแรก ญี่ปุ่นซึ่งญี่ปุ่นเป็นเจ้าภาพ และปีแรกนั้น โซเวียตได้เหรียญทองประเภทหญิง ทั้งโซเวียตและญี่ปุ่นก็ครองดับอันดับต้นๆมาตลอดจนถึงทศวรรษที่ 80 อเมริกาเริ่มทวงความเป็นจ้าวกลับคืนมาด้วยการคว้าเหรียญทองวอลเลย์บอลประเภทชายในโอลิมปิก 2 สมัยติดต่อกัน ในปี 1984 ที่ลอสแอนเจลิส และในปี 1988 ที่โซล

ส่วนวอลเลย์บอลชายหาดมีการแข่งขันครั้งแรกในโอลิมปิก ที่แอตแลนตา สหรัฐอเมริกา ในปี 1996

## ผลการแข่งขัน
### ประเภททีมชาย

### ประเภททีมหญิง

## ตารางสรุปเหรียญรางวัล

### รวมทั้งหมด

### ตารางเหรียญทีมชาย

### ตารางเหรียญทีมหญิง

## ผู้เล่นทรงคุณค่า

### ประเภททีมชาย
*1984 – 
*1988 – 
*1992 – 
*1996 – 
*2000 – 
*2004 – 
*2008 – 
*2012 – 
*2016 – 
*2020 – 

### ประเภททีมหญิง
*1984 – 
*1988 –  เซซีเลีย ไตย์ 
*1992 – 
*1996 – 
*2000 – 
*2004 – 
*2008 –  เปาลา ปิกีนู 
*2012 – 
*2016 –  จู ถิง
*2020 – 

## หมายเหตุ

## อ้างอิง

## แหล่งข้อมูลอื่น

*Fédération Internationale de Volleyball – official website
*Olympic Volleyball History– Comprehensive results for all tournaments.
*International Olympic Committee – official website


หมวดหมู่:ชนิดกีฬาในโอลิมปิกฤดูร้อน
อ
กีฬายกน้ำหนักในโอลิมปิกฤดูร้อน

**กีฬายกน้ำหนัก** () มีการแข่งขันในโอลิมปิกสมัยใหม่ครั้งแรกในปี 1896 ที่กรุงเอเธนส์ ซึ่งครั้งนั้นยังไม่มีการแบ่งรุ่นตามน้ำหนัก ใครยกน้ำหนักได้มากที่สุดเป็นผู้ชนะโดยไม่ต้องคำนึงถึงรูปร่างและขนาดของนักกีฬา

กีฬายกน้ำหนักกลายเป็นกีฬาหลักที่ถูกบรรจุเป็นประจำในโอลิมปิกตั้งแต่ปี 1920 ที่เบลเยี่ยม จนในปี 1932 จึงเริ่มมีการแบ่งรุ่นน้ำหนัก และในปี 2000 ที่ซิดนีย์ มีการแข่งขันยกน้ำหนักประเภทหญิงเป็นครั้งแรก

กรีซยังถือว่าเป็นประเทศที่มีนักยกน้ำหนักอยู่ในระดับแถวหน้าของโลก ส่วนในประเภทหญิงทุกรุ่นดูจะเป็นของนักยกน้ำหนักจากจีนที่ครองความเป็นจ้าว

สำหรับในการโอลิมปิก ณ กรุงปักกิ่ง หรือปักกิ่งเกมส์ ผู้ชนะเหรียญทองในรุ่นน้ำหนัก 53 กิโลกรัม หญิง คือ ประภาวดี เจริญรัตนธารากุล โดยชนะไปด้วยคะแนนรวม 221 กิโลกรัม ทั้งยังทำลายสถิติโอลิมปิกในท่าคลีนแอนด์เจิร์ก คือ 126 กิโลกรัม

## สรุปผล

## อ้างอิง

## แหล่งข้อมูลอื่น

ยกน้ำหนัก
กีฬามวยปล้ำในโอลิมปิกฤดูร้อน

**กีฬามวยปล้ำ** () มีมาตั้งแต่โอลิมปิกสมัยโบราณ และถือว่าเป็นการแข่งขันที่เก่าแก่ที่สุดในบรรดากีฬาทั้งหลาย เมื่อโอลิมปิกสมัยโบราณเกิดขึ้นในปี 776 ก่อนคริสตกาล มวยปล้ำก็เป็นกีฬาชนิดหนึ่งที่รวมอยู่ด้วยและก็ยังเป็นกีฬาหลักสืบต่อมา

เมื่อเข้าสู่โอลิมปิกยุคปัจจุบันที่เริ่มในปี ค.ศ. 1896 คณะกรรมการจัดการแข่งขันมีความคิดที่จะพยายามเชื่อมโยงไปถึงสมัยโบราณโดยเสาะหากีฬาที่นิยมกันในทุกหย่อมหญ้า สร้างความบันเทิงให้แก่ผู้คนในสมัยนั้น ไม่ว่าในกรีซ อาณาจักรอัสซีเรีย บาบีลอน ตลอดจนอินเดีย จีน และญี่ปุ่น แล้วในที่สุด พวกเขาก็ได้พลิกฟื้นกีฬามวยปล้ำแบบที่เชื่อว่าพวกกรีก กับโรมันนิยมในสมัยก่อน เรียกว่า มวยปล้ำสไตล์เกร๊กโก-โรมัน (Greco-Roman) ให้คืนชีพขึ้นมา สไตล์นี้นักมวยปล้ำจะใช้แต่แขนและส่วนที่อยู่เหนือเอวขึ้นไปในการต่อสู้ และการจับคู่ต่อสู้ก็ต้องจับที่บริเวณแขนหรือส่วนบนของลำตัวเท่านั้น มวยปล้ำเกร๊กโก-โรมันนั้นเป็นที่นิยมในทวีปยุโรป ต่อมาในโอลิมปิกครั้งที่ 3 ที่เซนต์หลุยส์ สหรัฐอเมริกา ปี 1904 ก็เกิดมวยปล้ำสไตล์ใหม่ขึ้นมา เรียกว่า แบบฟรีสไตล์ (Freestyle) ซึ่งอนุญาตให้ใช้ขาได้ โดยได้รับความนิยมจากทั่วโลกมากกว่าแบบแรก เพราะสามารถใช้ทุกส่วนของร่างกายได้

มวยปล้ำแบบฟรีสไตล์ถูกงดในโอลิมปิก 1912 ที่สวีเดน ให้มีแต่แบบเกร๊กโก-โรมัน ซึ่งก็เป็นเพียงครั้งเดียวเท่านั้น ซึ่งในสมัยนั้นยังไม่มีการกำหนดเวลาแบ่งเป็นยก

ตลอดระยะเวลาหลายปีนักมวยปล้ำจากทวีปยุโรปครองความเป็นจ้าวในมวยปล้ำแบบเกร๊กโก-โรมัน ส่วนแบบฟรีสไตล์นั้นไม่มีชาติใดโดดเด่นแต่เพียงผู้เดียว

และล่าสุด เมื่อวันที่ 12 กุมภาพันธ์ ค.ศ. 2013 ในการประชุมใหญ่สามัญประจำปีของคณะกรรมการโอลิมปิกสากล ได้มีมติ ให้ถอดถอนการแข่งขันกีฬาชนิดนี้ ออกจากการเป็นหนึ่งในชนิดกีฬาของการแข่งขันโอลิมปิกฤดูร้อน โดยจะมีผล หลังจากจบการแข่งขันกีฬาโอลิมปิกฤดูร้อน 2016 ซึ่งหมายความว่า นับจากการแข่งขันกีฬาโอลิมปิกฤดูร้อน 2020เป็นต้นไป จะไม่มีการแข่งขันกีฬามวยปล้ำในโอลิมปิกต่อไป

## สรุปผล

## อ้างอิง

## แหล่งข้อมูลอื่น

หมวดหมู่:ชนิดกีฬาในโอลิมปิกฤดูร้อน
หมวดหมู่:มวยปล้ำ
กีฬายิมนาสติกในโอลิมปิกฤดูร้อน

**กีฬา[[ยิมนาสติก]]ในโอลิมปิก** () มีการแข่งขันมาตั้งแต่สมัยกรีกโบราณ และถูกงดไปในปี 339 ก่อนคริสตกาล พอกีฬาโอลิมปิกสมัยใหม่กลับมาในปี 1896 ยิมนาสติกก็เข้าสู่โอลิมปิกด้วยซึ่งเป็นประเภทอาร์ทิสทิค ยิมนาสติก

โดยยิมนาสติกที่แข่งขันในโอลิมปิกมี 3 ประเภท คือ **อาร์ทิสติก ยิมนาสติก** (Artistic Gymnastics) หรือยิมนาสติกสากล เป็นประเภทที่ใช้อุปกรณ์ เช่น ม้ากระโดด ม้าหู บาร์ต่างระดับ บาร์คู่ บาร์เดี่ยว ห่วง คานทรงตัว รวมทั้งฟลอร์เอ็กเซอร์ไซส์ ประเภท**ริธมิค ยิมนาสติก** (Rhythmic Gymnastics) หรือ ยิมนาสติกลีลาซึ่งมีเฉพาะประเภทหญิงเท่านั้น และเริ่มแข่งขันในโอลิมปิกในปี 1984 และประเภทสุดท้ายคือ ประเภท**[[ทรัมโปลีน]]** (Trampoline) มีการแข่งขันครั้งแรกในโอลิมปิกปี 2000 ที่ซิดนีย์

กีฬายิมนาสติกในโอลิมปิกฤดูร้อน 2012 เริ่มแข่งขันวันที่ 28 กรกฎาคม ถึง 12 สิงหาคม 2555 สนามที่ใช้ในการแข่งขัน ยิมนาสติกสากล, แทมโพลีน แข่งที่ North Greenwich Arena ยิมนาสติกลีลา แข่งที่ Wembley Arena
มีนักกีฬาที่เข้าร่วมการแข่งขัน 264 คน

## ยิมนาสติกศิลป์

### ตารางสรุปเหรียญ

*(1896–2020)*

## อ้างอิง

## แหล่งข้อมูลอื่น
* London 2012 rhythmic gymnastics
* กีฬายิมนาสติกในโอลิมปิกฤดูร้อน 2012

ยิมนาสติก
หมวดหมู่:ยิมนาสติก
กีฬาโปโลน้ำในโอลิมปิกฤดูร้อน

**กีฬาโปโลน้ำ** () ถือเป็นกีฬาที่เล่นเป็นทีมชนิดแรกๆที่เข้าสู่กีฬาโอลิมปิก ซึ่งได้รับการบรรจุเข้าในโอลิมปิก ในปี 1900 เป็นครั้งแรก ซึ่งมีการแข่งขันตลอดมาทุกครั้งจนถึงปัจจุบัน และในโอลิมปิกปี 2000 ที่ซิดนีย์ ประเทศออสเตรเลีย มีการแข่งขันโปโลน้ำหญิงเป็นครั้งแรก หลังจากที่ประเภทชายกลายมาเป็นกีฬาหลักของโอลิมปิกมากว่า 1 ศตวรรษ

## ประเทศที่เข้าร่วม

### ชาย

### หญิง

## ผลการแข่งขัน

### ชาย
}-->
|**
|
|
|**
|
|12
|-
|**2020***[[กีฬาโปโลน้ำชายในโอลิมปิกฤดูร้อน 2020|รายละเอียด]]
|<br>[[Tokyo]]
|*'
|**
|
|
|**
|
|
|}

### หญิง
}-->
|**
|
|
|**
|
|8
|-
|**2020***[[กีฬาโปโลน้ำหญิงในโอลิมปิกฤดูร้อน 2020|รายละเอียด]]
|<br>[[Tokyo]]
|*'
|**
|
|
|**
|
|
|}

## สรุปเหรียญรางวัลโปโลน้ำตลอดกาล

## อ้างอิง

หมวดหมู่:ชนิดกีฬาในโอลิมปิกฤดูร้อน
หมวดหมู่:โปโลน้ำ
กีฬายิงธนูในโอลิมปิกฤดูร้อน

**กีฬายิงธนู** () เป็นกีฬาที่ไม่ได้เน้นที่ความแข็งแรงหรือความเร็วเป็นหลัก หากแต่เป็นศิลปะที่ต้องอาศัยการฝึกฝนและทักษะความแม่นยำเป็นอย่างมาก ในการแข่งขันกีฬาโอลิมปิกนั้นมีการแข่งขันยิงธนูด้วยในโอลิมปิกสมัยโบราณแต่ก็เลิกไป และได้รับการบรรจุใหม่ตั้งแต่กีฬาโอลิมปิกปี 1972 ที่กรุงมิวนิก ประเทศเยอรมัน

กีฬายิงธนูมีการแข่งขันหลายประเภท เช่น ประเภทลาน (field shooting) จัดการแข่งขันคล้ายกับการล่าสัตว์ คือวางเป้าเล็กๆไว้ที่ตำแหน่งและระยะต่างๆกันตามสภาพแวดล้อมแบบธรรมชาติ ประเภทไฟลท์ ชู้ตติ้ง (flight shooting) จะเน้นที่ระยะมากกว่าความแม่นยำ หรือประเภทสกีอาร์เชอรี (ski-archery) แข่งขันยิงธนูในสภาพภูมิประเทศต่างๆ โดยมีเล่นสกีหรือสเก็ตด้วย แต่ที่นิยมแพร่หลายมากที่สุดและใช้จัดการแข่งขันในกีฬาโอลิมปิก ก็คือ ประเภทเป้า (target shooting)

## สรุปผล
;คำอธิบาย

 ไม่มีการแข่งขันยิงธนู

 ไม่มีการจัดแข่งขันโอลิมปิก

## ตารางสรุปเหรียญ

ตารางนี้รวมการแข่งขันยิงธนูในปี ค.ศ. 1900, 1904, 1908 และ 1920 นอกเหนือจากปี ค.ศ. 1972 เป็นต้นมา

## อ้างอิง

## แหล่งข้อมูลอื่น

หมวดหมู่:ชนิดกีฬาในโอลิมปิกฤดูร้อน
หมวดหมู่:กีฬายิงธนู
สำนักข่าวประชาธรรม

**สำนักข่าวประชาธรรม** (PNN News) เป็นองค์กรสื่อส่วนกลางของภาคประชาชน ที่ทำงานร่วมกับสื่อมวลชนทั่วไปทั้งในประเทศและต่างประเทศ เพื่อให้ข่าวสารภาคประชาชน โดยเฉพาะด้านปัญหาความยากจน ปัญหาคนชายขอบและปัญหาของชุมชนท้องถิ่นต่างๆ  สื่อไปถึงสังคมได้อย่างกว้างขวางโดยผ่านสื่อมวลชน และเว็บไซต์ และเพื่อให้องค์กรประชาชนพัฒนาความรู้ ความเข้าใจในการใช้สื่อ ผลิตสื่อ และวิธีการสื่อสารอย่างมีประสิทธิภาพ

สำนักข่าวประชาธรรม เริ่มก่อตั้งโดยกลุ่มนักคิด นักพัฒนาเอกชน และนักกิจกรรมภาคเหนือในช่วงปลายปี พ.ศ. 2542 โดยมีการระดมหุ้นกันเองทั้งจากองค์กรพัฒนาเอกชน องค์กรชาวบ้าน นักกิจกรรม นักธุรกิจ สื่อมวลชน นักวิชาการ  

ผู้สื่อข่าวของสำนักข่าว เป็นผู้สื่อข่าวระดับพื้นที่ ซึ่งมิใช่ผู้สื่อข่าวอาชีพ แต่เป็นผู้สัมผัสใกล้ชิดกับข้อเท็จจริง กระจายอยู่ตามสาขาอาชีพต่างๆ ในชนบททั่วประเทศ โดยมีศูนย์ข่าวภูมิภาคประจำอยู่ใน 3 ภูมิภาค คือ ภาคเหนือ ภาคใต้ และภาคอีสาน ทำหน้าที่ฝึกอบรมจัดตั้งผู้สื่อข่าวระดับพื้นที่ และรายงานข่าวแก่สมาชิกเป็นประจำผ่านทางจดหมายข่าวออนไลน์

## อ้างอิง
* แผ่นพับเผยแพร่สำนักข่าวประชาธรรม พ.ศ. 2543

## แหล่งข้อมูลอื่น
* เว็บไซต์ สำนักข่าวประชาธรรม 

หมวดหมู่:สื่อมวลชน
หมวดหมู่:การเมืองภาคประชาชน
กีฬาระบำใต้น้ำในโอลิมปิกฤดูร้อน

**กีฬาระบำใต้น้ำในโอลิมปิก** () ได้รับการบรรจุให้เป็นกีฬาที่มีการชิงชัยเฉพาะนักกีฬาหญิงในโอลิมปิกอย่างเป็นทางการ ในโอลิมปิกฤดูร้อน 1984 ที่ลอสแอนเจลิส สหรัฐอเมริกา มีชิงชัย 2 เหรียญทอง คือ ประเภทเดี่ยวและคู่ ซึ่งนักกีฬาระบำใต้น้ำ จากสหรัฐฯ กวาดไปทั้งสองเหรียญทอง

ประเทศที่ครองความยิ่งใหญ่ในกีฬาระบำใต้น้ำ คือสหรัฐอเมริกาและแคนาดา ที่ต่างผลัดกันครองเหรียญทองในโอลิมปิกมาตลอด แต่จุดหักเหที่ทำให้สหรัฐฯและแคนาดา มีคู่แข่งเพิ่มขึ้นคือหลังจากโอลิมปิกในปี 1996 ที่แอตแลนต้า สหรัฐอเมริกา เมื่อทั้งสหรัฐฯและแคนาดา เจอปัญหาเดียวกันคือ นักกีฬาหลักต่างพร้อมใจกันวางมือ ขณะที่หลายประเทศต่างพัฒนาขีดความสามารถขึ้นมา โดยเฉพาะรัสเซียและญี่ปุ่นที่ก้าวขึ้นมาเป็นผู้นำในช่วงการแข่งขันระบำใต้น้ำชิงแชมป์โลกที่ประเทศฝรั่งเศส ในปี 1998 นอกจากนี้ยังมีจีนและอิตาลีเป็นคู่แข่งที่พัฒนาฝีมือได้อย่างรวดเร็ว

## รายการแข่งขัน

## สรุปเหรียญรางวัล

## อ้างอิง

หมวดหมู่:ชนิดกีฬาในโอลิมปิกฤดูร้อน
กีฬาว่ายน้ำในโอลิมปิกฤดูร้อน

**กีฬา[[ว่ายน้ำ]]ในโอลิมปิก** () ได้รับการยอมรับบรรจุเป็นกีฬาที่แข่งขันในโอลิมปิกสมัยใหม่ครั้งแรกในปี 1896 ที่กรุงเอเธนส์ ประเทศกรีซ โดยในระยะแรกมีเพียงการแข่งขันประเภทชาย เปิดโอกาสให้นักกีฬาว่ายน้ำใช้ท่าอะไรก็ได้ แต่ผลปรากฏว่า คนที่ได้รับชัยชนะคราวนั้นคือคนที่ใช้ท่าทรัดเจิ้น ในปี 1900 ที่กรุงปารีส ประเทศฝรั่งเศส คณะกรรมการจัดการแข่งขันได้เพิ่มการว่ายน้ำท่ากรรเชียงเข้าไปอีก 1 รายการ ต่อมาปี 1908 ที่กรุงลอนดอน ประเทศอังกฤษ จึงเพิ่มท่ากบ และไม่นานนักท่าผีเสื้อจึงตามมาเป็นท่าสุดท้าย

อย่างไรก็ตาม ในสมัยนั้นการจัดการแข่งขันยังไม่ค่อยเข้าที่เข้าทาง การแข่งขันที่กรุงเอเธนส์ นักว่ายน้ำยังต้องใช้วิธีออกสตาร์ตด้วยการกระโดดจากบนเรือลงไปในน้ำท่เย็นจัดราวกับน้ำแข็งของทะเลเมดิเตอร์รเนียน แถมยังมีคลื่นอีกด้วย ดังนันผู้ที่จะเข้าแข่งต้องคิดถึงความแข็งแกร่งทนทานของตนเองว่ามีเพียงพอหรือไม่ที่จะเอาชีวิตให้รอดเสียก่อน จึงจะคิดเรื่องเอาชนะ

ปี 1900 โอลิมปิกที่กรุงปารีสนั้น มีการแข่งขันว่ายใต้น้ำ รวมทั้งการว่ายน้ำผ่านเครื่องกีดขวางอีกด้วย อีก 4 ปีต่อมาที่เมืองเซนตหลุยส์ สหรัฐอเมริกา มีการแข่งดำน้ำระยะไกล (Plunge for distance) ซึ่งรายการเหล่านั้นไม่ได้รับความนิยม เพราะผู้ชมจะไม่เห็นอะไรเลลยนอกจากน้ำในขณะที่นักว่ายน้ำดำน้ำอยู่ ทำให้ถูกยกเลิกไป ส่วนการแข่งขันว่ายน้ำประเภทหญิง เริ่มมีขึ้นครั้งแรกในโอลิมมปิกปี 1912 ที่กรุงสต็อกโฮล์ม ประเทศสวีเดน

นับตั้งแต่โอลิมปิกครั้งที่ 3 ที่เมืองเซนต์หลุยส์ รัฐมิสซูรี สหรัฐอเมริกา สหรัฐฯก็ครองความเป็นจ้าวกีฬาชนิดนี้มาโดยตลอด ในปัจจุบันการแข่งขันว่ายน้ำโอลิมปิกทั้งประเภทชายและหญิงนั้น นักว่ายน้ำจากสหรัฐฯ และออสเตรเลียนับว่าอยู่แถวหน้าเหนือชาติอื่นๆ

## รายการแข่งขันของผู้ชาย

## รายการแข่งขันของผู้หญิง

## สรุปเหรียญรางวัล
*ปรับปรุงหลังจากโอลิมปิกฤดูร้อน 2012*

## หมายเหตุ

## อ้างอิง
* International Olympic Committee results database

## แหล่งข้อมูลอื่น
* Swim Rankings results
พระประภูตรัตนะ

**พระประภูตรัตนะ** เป็นพระพุทธเจ้าตามความเชื่อของฝ่ายมหายาน นิยมนับถือในประเทศจีน แต่ไม่พบในอินเดีย ในคัมภีร์สัทธรรมปุณฑรีกสูตรกล่าวว่าเป็นพระพุทธเจ้าในอดีตที่จะปรากฏพระองค์ทุกครั้งที่มีการแสดงพระสัทธรรมปุณฑริกสูตร ซึ่งรวมทั้งในการแสดงพระสูตรนี้ของพระศากยมุนีพุทธเจ้าด้วย เป็นหนึ่งในคำสอนที่ยืนยันความเชื่อของฝ่ายมหายานว่าความเป็นพระพุทธเจ้ามิได้สิ้นสุดลงที่การปรินิพพานแต่จะคงอยู่ในโลกต่อไปในอนาคตอันยาวนานด้วย

## อ้างอิง

* 

หมวดหมู่:พระพุทธเจ้าตามคติมหายาน
รักเรา กัลปาวสาน

**รักเรา กัลปาวสาน** (不能說的秘密, Secret) เป็นภาพยนตร์ไต้หวันที่ออกฉายในปี 2007 กำกับโดยนักร้องเพลงไต้หวัน เจย์ โชว์ แสดงนำโดย เจย์ โชว์ และนางเอก เกย ลุนเม่ย ร่วมด้วย แอนโทนี่ หว่อง

มีอีกชื่อภาษาอังกฤษอีกชื่อหนึ่งว่า The Secret That Cannot Be Told

## เนื้อเรื่องย่อ
ยี่ เซียง หลุน (เจย์ โชว์) เป็นนักเรียนใหม่ที่เข้าเรียนในโรงเรียนมัธยมเก่าแก่แห่งหนึ่ง เขาได้พบกับนักเรียนหญิงท่าทางลึกลับคนหนึ่ง ชื่อ ลู เสี่ยว ยู (เกย ลุนเม่ย) ที่ชื่นชอบเปียโนเหมือนกัน ทั้งคู่ได้พัฒนาความสัมพันธ์ขึ้นเรื่อย ๆ ได้เล่นเปียโนร่วมกัน จนกลายเป็นความรัก แต่ผ่านไป เสี่ยว ยู ก็เริ่มไม่มาโรงเรียน เซียง หลุน ตามไปถึงบ้าน และพบว่าเธอป่วยเป็นโรคหอบหืด ก่อนจะพบว่าแท้จริงว่า เธอไม่ได้อยู่ในศตวรรษเดียวกับเขา แต่เธอมีชีวิตอยู่ในปี 1979 มาแล้ว

## อ้างอิง
* Secret เจย์ โชว์ และปาฏิหาริย์ของตัวโน้ต/ต่อพงษ์  โดย ต่อพงษ์ 23 พฤศจิกายน 2550 10:19 น.

หมวดหมู่:ภาพยนตร์ไต้หวัน
หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์รัก
หมวดหมู่:ภาพยนตร์เพลง
หมวดหมู่:ภาพยนตร์จีน
อนันต์ อัศวโภคิน

**อนันต์ อัศวโภคิน**  (เกิด 21 มีนาคม พ.ศ. 2493) เป็นนักธุรกิจชาวไทย เป็นเจ้าของธุรกิจพัฒนาอสังหาริมทรัพย์ชื่อดังของไทย เป็นอดีตประธานและกรรมการผู้จัดการ บริษัทแลนด์แอนด์เฮ้าส์ จำกัด (มหาชน) เคยได้รับรางวัล *Best CEO Of The Year* และเคยได้ตำแหน่งเศรษฐีหุ้นที่มีมูลค่าสูงที่สุดในไทยหลายปีซ้อน

อนันต์มีสินทรัพย์รวมทั้งสิ้น 840 ล้านดอลลาร์สหรัฐ (ราว 26,000 ล้านบาท) และได้รับการจัดอันดับโดยนิตยสารฟอร์บให้เป็นมหาเศรษฐีของไทยลำดับที่ 18 (ประจำปี พ.ศ. 2555)

## ประวัติ
จบการศึกษาจากระดับประถมถึงมัธยมศึกษาตอนปลายที่โรงเรียนอัสสัมชัญ จบการศึกษาระดับปริญญาตรี วิศวกรรมโยธา คณะวิศวกรรมศาสตร์ จุฬาลงกรณ์มหาวิทยาลัย รุ่น 11 รุ่นเดียวกับบุญคลี ปลั่งศิริ ปริญญาโท M.S. Industrial Engineering, สถาบันเทคโนโลยีอิลลินอยส์, ปริญญาโท สาขาบริหารธุรกิจ (MBA) มหาวิทยาลัยธรรมศาสตร์

## ชีวิตส่วนตัว
อนันต์ สมรส กับ วารุณี อัศวโภคิน หย่าร้างในเวลาต่อมา (มีบุตร 3 คน ได้แก่ อาชวิณ-อลิสา-อาชนัน อัศวโภคิน)

## ประวัติการทำงาน
* 2528-ปัจจุบัน ประธานกรรมการ บริษัท แลนด์ แอนด์ เฮ้าส์ จำกัด (มหาชน)
* 2531-ปัจจุบัน กรรมการ บริษัท แลนด์ แอนด์ เฮ้าส์ จำกัด (มหาชน)
* 2535-ปัจจุบัน กรรมการบริษัท สยามธานี พร็อพเพอร์ตี้ จำกัด, กรรมการบริษัท สยามรีเทลดีเวลล๊อปเม้นต์ จำกัด, กรรมการบริษัท จี.เอส.พร็อพเพอร์ตี้ แมนเนจเม้นต์ จำกัด
* 2536-ปัจจุบัน กรรมการบริษัท สยามธานี เรียลเอสเตท จำกัด
* 2537-ปัจจุบัน กรรมการบรษัท เซนเตอร์พอยท์ แมเนจเม้นต์ จำกัด, กรรมการบริษัท ควอลิตี้ คอนสตรัคชั่น โปรดัคส์ จำกัด (มหาชน)
* 2538-ปัจจุบัน กรรมการบริษัท คิว.เอช.อินเตอร์เนชั่นแนล จำกัด, กรรมการบริษัท โฮมโปรดักส์ เซนเตอร์ จำกัด (มหาชน) (โฮมโปร), ประธานกรรมการ บริษัทเครดิตฟองซิเอร์ แลนด์ แอนด์ เฮ้าส์ จำกัด (มหาชน), ประธานกรรมการ บริษัทเงินทุน บุคคลัภย์ จำกัด (มหาชน), กรรมการ บริษัท ควอลิตี้ เฮ้าส์ จำกัด (มหาชน)
* 2565 - ปัจจุบัน ประธานคณะกรรมการบริษัท โฮมโปรดักส์ เซนเตอร์ จำกัด (มหาชน) (โฮมโปร),

## อ้างอิง

## แหล่งข้อมูลอื่น
* ฐานข้อมูล

หมวดหมู่:นักธุรกิจชาวไทย
หมวดหมู่:มหาเศรษฐีชาวไทย
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:ชาวไทยเชื้อสายจีน
หมวดหมู่:บุคคลจากโรงเรียนอัสสัมชัญ
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
ปรัศนีและอัศเจรีย์กลับหัว

**ปรัศนีกลับหัว** (**¿**) และ **อัศเจรีย์กลับหัว** (**¡**) เป็นเครื่องหมายวรรคตอนชนิดหนึ่ง ใช้ขึ้นต้นประโยคคำถามและประโยคแสดงการอุทานที่ลงท้ายด้วยปรัศนีและอัศเจรีย์ตามลำดับ เครื่องหมายชนิดนี้มีใช้เฉพาะในภาษาสเปน

## การใช้งาน
* ปรัศนีกลับหัว ใช้เติมหน้าประโยคคำถามโดยปกติ ซึ่งประโยคบอกเล่าสามารถกลายเป็นประโยคคำถามได้โดยเติมทั้งปรัศนีและปรัศนีกลับหัว
** ¿Cuántos años tienes? (คุณอายุเท่าไร)
** ¿Hablas bien el español? (คุณพูดภาษาสเปนเก่งไหม)
* อัศเจรีย์กลับหัว ใช้เติมหน้าประโยคหรือวลีที่แสดงการอุทาน
** ¡Qué linda está la Luna! (ดวงจันทร์ช่างสวยอะไรเช่นนี้)
* บางครั้งปรัศนีและอัศเจรีย์มีการใช้ร่วมกัน เพื่อแสดงความเป็นคำถามและการอุทานไปพร้อมกัน ดังเช่นเครื่องหมายอินเทอร์รอแบง เมื่อใช้ปรัศนีและอัศเจรีย์กลับหัวต้องเติมจากด้านนอกเข้าด้านใน
** ¿¡Y tú quién te crees!?
** ¡¿Y tú quién te crees?!

หมวดหมู่:เครื่องหมายวรรคตอน
หมวดหมู่:ภาษาสเปน
ซ้าบ

**ซาบ เอบี** () เป็นบริษัทอากาศยานและการป้องกันที่อยู่ในสวีเดน

## เครื่องบิน
ซ้าบ เอบี เน้นการผลิตเครื่องบินรบ โดยปัจจุบันเป็นรุ่น ยาส 39 เข้าประจำการในสวีเดนและเช็ก กำลังทยอยส่งมอบให้กับฮังการีและแอฟริกาใต้  และมีสัญญาสั่งซื้อจากกองทัพอากาศไทย

เครื่องบินรบที่บริษัทเคยผลิต ได้แก่
* ซ้าบ 17
* ซ้าบ ซาฟารี
* ซ้าบ 18
* ซ้าบ 21
* ซ้าบ 21R
* ซ้าบ 29 Tunnan
* ซ้าบ 32 Lansen
* ซ้าบ 35 ดราเคน
* ซ้าบ 37 วิกเก้น
* ซ้าบ 39 กริพเพน
* ซ้าบ 90 สแกนเดีย
* ซ้าบ 91 ซาเฟีย
* ซ้าบ 105
* ซ้าบ 340 (โมเดล A และ B)
* ซ้าบ 2000

## รถยนต์ซาบในประเทศไทย
ในประเทศไทยเคยมีรถยนต์ซาบขายโดยบริษัท ออโต้เทคนิค (ประเทศไทย) จำกัด คือ Saab 9000 / Saab 900 / Saab 9-5 และ Saab 9-3
thumb|230x230px|Saab 9-5

## อ้างอิง

* สรศักดิ์ สุบงกช, *JAS 39 ความจำเป็นและเหตุผล* ตอน 1,2,3, มติชนสุดสัปดาห์ ฉบับที่ 1423, 1424, 1425, พ.ย.-ธ.ค. 2550 
* "The SAAB Way" ประวัติย่อของบริษัทซ้าบ

## แหล่งข้อมูลอื่น
* เว็บไซต์อย่างเป็นทางการ
* ข้อมูลบริษัท จาก Yahoo Bizthumb|226x226px|Saab 9-3
* www.saabthai.com - Saab Thailand
thumb|239x239px|Saab 9000

หมวดหมู่:บริษัทของสวีเดน
หมวดหมู่:ตราสินค้ารถยนต์
หมวดหมู่:ผู้ผลิตเครื่องบิน
หมวดหมู่:บริษัทที่ก่อตั้งในปี พ.ศ. 2480
หมวดหมู่:ซ้าบ
การแขวนคอ

thumb|การแขวนคอ

**การแขวนคอ** () เป็นการแขวนบุคคลโดยใช้ห่วงหรือสายรัดรอบคอ ในพจนานุกรมภาษาอังกฤษ ฉบับออกซฟอร์ดได้ระบุว่าการแขวนคอในความหมายนี้คือ "โดยเฉพาะเพื่อที่ทำให้ตายโดยการแขวนคอ" แม้ว่าก่อนหน้านี้ยังหมายถึงการตรึงกางเขนและประหารโดยการแทงในขณะที่ร่างกายยังคงแขวนอยู่  การแขวนคอเป็นวิธีการประหารชีวิตทั่วไปนับตั้งแต่สมัยยุคกลาง และเป็นวิธีการประหารชีวิตหลักในหลายประเทศและภูมิภาค เรื่องราวของการประหารชีวิตโดยการแขวนคออยู่ในมหากาพย์โอดิสซีย์ของโฮเมอร์ (หนังสือ 22) ในความหมายพิเศษนี้ของคำทั่วไปของการแขวน จากอดีตและคำกริยาอดีตคือการแขนคอ แทนที่การห้อยคอ

การแขวนคอเป็นวิธีการฆ่าตัวตายแบบโดยทั่วไปในซึ่งบุคคลจะใช้สายรัดคอและทำให้เกิดหมดสติและเสียชีวิตโดยการแขวน การแขวนบางส่วนหรือบางส่วนที่แบกรับน้ำหนักบนสายรัดเป็นการใช้บางครั้ง โดยเฉพาะอย่างยิ่งในเรือนจำ โรงพยาบาลจิตเวช หรือสถาบันสาธารณะอื่นๆ ที่การสนับสนุนการแขวนคอแบบเต็มตัวเป็นเรื่องที่ยากที่จะทำได้ เพราะจุดสายรัดระดับสูง (เช่น ตะขอหรือท่อ) ได้ถูกเอาออก

## ดูเพิ่ม

* โทษประหารชีวิต

## อ้างอิง

หมวดหมู่:การฆ่าตัวตาย
หมวดหมู่:วิธีการประหารชีวิต
หมวดหมู่:ท่าของมนุษย์
ที่ประชุมของเอลรอนด์

ในนิยายชุด เดอะลอร์ดออฟเดอะริงส์ ของ เจ. อาร์. อาร์. โทลคีน  **ที่ประชุมของเอลรอนด์ (Council of Elrond)** เป็นชื่อการประชุมลับคราวหนึ่งที่เรียกประชุมโดย เอลรอนด์ จัดการประชุมขึ้นที่อาณาจักรเอลฟ์ ริเวนเดลล์ เพื่อหารือในหมู่อิสระชนแห่งมิดเดิลเอิร์ธ ว่าจะทำประการใดกับ แหวนเอก ต่อไป  เหตุการณ์นี้เกิดขึ้นในหนังสือ เดอะลอร์ดออฟเดอะริงส์ ภาคแรก เล่มสอง บทที่สอง ซึ่งเป็นเหตุการณ์ก่อตั้ง คณะพันธมิตรแห่งแหวน (The Fellowship of the Ring) อันเป็นชื่อของหนังสือภาคแรกในฉบับภาษาอังกฤษ

## ผู้เข้าร่วมการประชุม

ผู้เข้าร่วมการประชุมครั้งนั้นล้วนเป็นผู้ที่เดินทางมุ่งมาสู่ริเวนเดลล์ด้วยกิจธุระต่าง ๆ กัน แต่มาประจวบเหมาะในเวลาเดียวกัน รายชื่อผู้เข้าประชุมที่สำคัญได้แก่

* เอลรอนด์ 
* กลอร์ฟินเดล - เอลฟ์สูงศักดิ์แห่งริเวนเดลล์ เป็นผู้ไปพบและช่วยโฟรโดหนีข้ามฟอร์ดบรุยเนน
* เอเรสตอร์ - หัวหน้าที่ปรึกษาของเอลรอนด์
* แกนดัล์ฟ พ่อมดเทา - ซึ่งหนีมาจากการคุมขังของซารูมาน
* อารากอร์น - อารักขาโฟรโดและคณะมาจากบรี
* โฟรโด แบ๊กกิ้นส์ - ผู้ถือแหวน
* บิลโบ แบ๊กกิ้นส์ - ผู้ค้นพบแหวนที่สูญหายและมอบต่อให้โฟรโด เวลานั้นพำนักอยู่ในริเวนเดลล์
* โบโรเมียร์ แห่งกอนดอร์ - เดินทางมายังริเวนเดลล์ เนื่องจากฝันเห็นนิมิตเกี่ยวกับ "ยมทูตแห่งอิซิลดูร์" 
* โกลอิน - คนแคระ ซึ่งเดินทางมาริเวนเดลล์เพื่อแจ้งข่าวว่า สายลับจากมอร์ดอร์ไปเสาะหาแหวนในอาณาจักรคนแคระ
* กิมลี บุตรแห่งโกลอิน - เดินทางมากับบิดา
* เลโกลัส แห่งเมิร์ควู้ด โอรสของธรันดูอิล - เดินทางมาแจ้งข่าวว่า กอลลัม ที่แกนดัล์ฟกับอารากอร์นฝากขังไว้ ได้หนีออกไปแล้ว
* กัลดอร์ จากแคว้นเมืองท่า (เกรย์เฮเวนส์) - ผู้นำสารมาจากเคียร์ดัน

นอกจากนี้มีผู้ที่ไม่ได้รับเชิญ แต่แอบเข้าฟังการประชุมด้วย ได้แก่ แซม คนสวนและคนรับใช้ผู้ซื่อสัตย์ของโฟรโด เมอร์รี่ กับ ปิ๊ปปิ้น ญาติและสหายสนิทของโฟรโดที่ร่วมเดินทางมาจากไชร์

บิลโบและแกนดัล์ฟเล่าเหตุการณ์รายละเอียดในการค้นพบแหวนเอกให้ที่ประชุมฟัง หลังจากการถกเถียงกันชั่วเวลาหนึ่ง ที่ประชุมจึงสรุปว่า ต้องนำแหวนเอกไปทำลายยังเมาท์ดูม โดย โฟรโด รับอาสาในการทำภารกิจนี้ จากนั้นมีการคัดเลือกผู้แทนเผ่าพันธุ์ต่าง ๆ ร่วมเดินทางไปด้วย ได้แก่ แกนดัล์ฟ อารากอร์น โบโรเมียร์ เลโกลัส และกิมลี สำหรับฮอบบิทอีกสามคนคือ แซม เมอร์รี่ และปิ๊ปปิ้น อาสาติดตามโฟรโดไปด้วยโดยไม่ยอมทอดทิ้ง จึงเกิดเป็นคณะพันธมิตรแห่งแหวน ทั้งเก้าคน

คณะพันธมิตรแห่งแหวนออกเดินทางจากริเวนเดลล์ ในวันที่ 25 ธันวาคม ปีที่ 3018 แห่งยุคที่สาม

## อ้างอิง
* เจ. อาร์. อาร์. โทลคีน, *ลอร์ดออฟเดอะริงส์*, ลอนดอน: ฮาร์เปอร์คอลลินส์.

หมวดหมู่:เหตุการณ์สำคัญในมิดเดิลเอิร์ธ
รายชื่อธงในประเทศซิมบับเว

รายการของธงต่าง ๆ ที่ใช้อยู่ใน**[[ประเทศซิมบับเว]]** ระหว่างปี พ.ศ. 2523 และในปัจจุบันนี้ สำหรับธงในยุคก่อนหน้า พ.ศ. 2523

## ธงชาติ

## ธงประธานาธิบดี

## ธงราชการทหาร

## ธงพรรคการเมือง

## ธงประจำเมือง

## ธงในอดีต

## ดูเพิ่ม
* ธงต่าง ๆ ของประเทศโรดิเซีย

## แหล่งข้อมูลอื่น
* 

หมวดหมู่:ธงในประเทศซิมบับเว
ซิมบับเว
เอเรียดอร์

**เอเรียดอร์ (Eriador)** เป็นชื่อดินแดนที่ปรากฏในนิยายของ เจ. อาร์. อาร์. โทลคีน หลายๆ เรื่อง เช่น เดอะลอร์ดออฟเดอะริงส์  เดอะฮอบบิท  ซิลมาริลลิออน เป็นต้น คำว่า **เอเรียดอร์** เป็นภาษาซินดาริน หมายถึง 'แผ่นดินร้าง' อาณาเขตของเอเรียดอร์สังเกตได้จากแนวเทือกเขาที่ขนาบอยู่ทางด้านตะวันตก คือเทือกเขาเอเร็ดลูอิน และด้านตะวันออก คือเทือกเขามิสตี้ หรือ ฮิธายเกลียร์

ดินแดนเอเรียดอร์ในยุคบรรพกาลหรือยุคที่หนึ่งของโลกอาร์ดา เป็นดินแดนที่เต็มไปด้วยป่ารกทึบ เหล่าเอลฟ์ที่เดินทางออกจากทะเลสาบคุยวิเอเนนมุ่งสู่แผ่นดินตะวันตก ต้องใช้เวลาเดินทางข้ามดินแดนนี้อยู่นานนับปีกว่าจะสามารถข้ามเอเร็ดลูอินไปได้ ไม่ค่อยมีเอลฟ์อาศัยอยู่ในดินแดนนี้มากนัก หากไม่ตั้งถิ่นฐานลงทางฟากตะวันออกของเทือกเขามิสตี้ ก็มักจะเดินทางข้ามไปถึงเบเลริอันด์ได้จนหมด

ในยุคที่สอง หลังจากแผ่นดินเบเลริอันด์ล่มสลายไปแล้ว เอลฟ์ที่หนีรอดมาได้ ได้ตั้งถิ่นฐานลงทางด้านใต้ของเทือกเขาเอเร็ดลูอิน (คือฟากตะวันตกสุดของเอเรียดอร์) เป็นอาณาจักรลินดอน อีกพวกหนึ่งบุกเบิกไกลออกไปทางตะวันออก และตั้งอาณาจักรเอเรกิออนที่เชิงเขาฮิธายเกลียร์ (คือฟากตะวันออกสุดของเอเรียดอร์) ดินแดนช่วงกึ่งกลางยังคงถูกทิ้งเป็นป่ารกทึบ

เมื่อถึงสมัยของ ทาร์-อัลดาริออน กษัตริย์นักเดินเรือแห่งนูเมนอร์  ชาวนูเมนอร์ได้เดินทางมาบุกเบิกดินแดนบนมิดเดิลเอิร์ธ โดยสร้างท่าเรือที่ปากแม่น้ำเกรย์ฟลัด แล้วแผ้วถางผืนป่าในเขตเอเน็ดไวธ์ (Enedwaith) เรื่อยขึ้นไปจนถึงปากแม่น้ำฮอร์เวล แล้วตั้งเมืองขึ้นชื่อว่า เมือง*ธาร์บัด* (เมืองนี้เมื่อถึงยุคที่สามได้กลายเป็นเมืองร้าง) ทำให้ผืนป่าเอเน็ดไวธ์กลายเป็นที่ราบกว้างใหญ่ดังที่ปรากฏในยุคที่สาม คงเหลือเขตป่าเพียงเล็กน้อยอันเป็นที่อยู่อาศัยของชาวดันแลนด์

ตอนกลางของแผ่นดินเอเรียดอร์ ถูกบุกเบิกโดยชาวฮอบบิทนักผจญภัยสองคน และต่อมาได้กลายเป็นอาณาจักรไชร์ 

มีถนนสายสำคัญตัดผ่านกลางเอเรียดอร์สองสาย ได้แก่
* **ถนนเหนือใต้** - หรือถนนกรีนเวย์ ตั้งต้นจากฟอร์นอสต์ ผ่านเมืองบรี ธาร์บัด ลงไปกอนดอร์ ในช่วงปลายยุคที่สอง จนถึงช่วงต้นของยุคที่สาม ถนนสายนี้เป็นเส้นทางติดต่อระหว่างอาณาจักรอาร์นอร์กับกอนดอร์ แต่หลังจากอาณาจักรอาร์นอร์ล่มสลายไป ก็ไม่ค่อยมีใครใช้เส้นทางนี้อีก มันได้กลายเป็นเส้นทางที่ทั้งรกร้างและอันตราย จนกระทั่ง โบโรเมียร์แห่งกอนดอร์ เดินทางผ่านอีกครั้งในปีที่ 3018 ของยุคที่สาม เพื่อไปยังริเวนเดลล์
* **ถนนตะวันออก** - ตั้งต้นจากเกรย์เฮเวนส์ ผ่านฮอบบิตัน สะพานแบรนดี้ไวน์ บรี ไปสิ้นสุดที่ริเวนเดลล์ 

## อ้างอิง
* เจ. อาร์. อาร์. โทลคีน, *ฮอบบิท*, ลอนดอน:สำนักพิมพ์ฮาร์เปอร์คอลลินส์

หมวดหมู่:ดินแดนในตำนานของโทลคีน
อุลโม

**อุลโม** ( จาก ภาษาวาลาริน Ulubôz, Ullubôz หรือ Ulumō) เป็นตัวละครตัวหนึ่งในปกรณัมของ เจ. อาร์. อาร์. โทลคีน ทรงเป็นหนึ่งในเทพวาลาร์ผู้ทรงเป็นเจ้าแห่งสมุทร เทพองค์นี้หากเปรียบเทียบกับเทพนิยายก็จะมีสถานะเทียบเท่ากับเทพโพไซดอนของเทพนิยายกรีก และเทพเนปจูนของเทพนิยายโรมัน

เทพอุลโมทรงอยู่อย่างสันโดษใต้น้ำ-พื้นพิภพ มิได้อาศัยอยู่ที่ใดที่หนึ่งเป็นเวลานาน ตัวพระองค์เองมิได้ชื่นชอบการเดินบนพื้นโลกมากนัก และน้อยนักที่จะสวมอาภรณ์ตามมาตรฐานของเหล่าวาลาร์องค์อื่น 

เทพอุลโมทรงรักใคร่ทั้งชาวเอลดาร์ (เอลฟ์) และเอไดน์ (มนุษย์) มิเคยทอดทิ้งพวกเขาเลยแม้แต่ในยามที่พวกเขาต้องตกอยู่ใต้ความพิโรธของเหล่าวาลาร์ เทพอุลโมทรงเครื่องบรรเลงดนตรีอันยิ่งใหญ่จากแตรเขาสัตว์ ชื่อว่า**อุลุมูรี** (Ulumúri) ประดิษฐ์ขึ้นมาจากเปลือกหอยสีขาว และผู้ซึ่งได้สดับดนตรีนี้ยังคงได้ยินกังวาลอยู่ในหัวใจชั่วนิรันดร์ แล้วจะโหยหาท้องทะเลจนไม่อาจจากไป แต่โดยส่วนใหญ่แล้วเทพอุลโมจะตรัสแก่ผู้อาศัยในโลกด้วยสุรเสียงซึ่งได้ยินเป็นเพียงแค่เสียงของสายน้ำ 

ด้วยเหตุที่ว่าสิ่งที่เกี่ยวกับน้ำทั้งหมดต่างอยู่ในอำนาจปกครองของท่าน เหล่าพรายจึงกล่าวกันว่าจิตวิญญาณของเทพอุลโมนั้นไหลอยู่ในเส้นเลือดแห่งพื้นพิภพ ดังนั้นข่าวต่างๆ เกี่ยวกับความเดือดเนื้อร้อนใจและความทุกข์เข็ญของโลกจึงมาถึงเทพอุลโมได้แม้ในก้นบึ้งของมหาสมุทร ซึ่งอาจจะแม้แต่เทพมานเวเองยังมิอาจทรงรับรู้ถึงได้ 

## อ้างอิง

หมวดหมู่:ตัวละครในซิลมาริลลิออน
หมวดหมู่:ไอนัวร์
เปี๊ยก ดีเจสยาม

thumb|200px|เปี๊ยก ดีเจสยาม (ซ้ายมือ เสื้อสีเขียว) ในภาพยนตร์เรื่องรักแห่งสยาม
**เปี๊ยก ดีเจสยาม** หรือมีชื่อจริงว่า ธนโชติ เพียรเสมา เกิดเมื่อปี 2516 เป็นเจ้าของร้านดีเจสยาม ที่สืบทอดธุรกิจครอบครัว โดยช่วงแรกเริ่มจากแผงเทปเล็กๆ หน้าบริเวณที่ปัจจุบันเป็นร้านโดนัท ต่อมาได้ย้ายมาใกล้เซ็นเตอร์พ้อยท์ เปี๊ยกยังเป็นผู้ดูแลค่ายกุนซือ มิวสิกคลับ (Gunzue Music Club)  อีกด้วย

ด้วยบุคลิกที่เฮฮาโผงผาง จึงทำให้มีชื่อเสียงโด่งดังกับลูกค้าที่แวะเวียนผ่านมา เขายังได้ออกมาทางสื่อต่าง ๆ ไม่ว่าจะรายการวิทยุ รายการโทรทัศน์ รวมถึงได้แสดงในภาพยนตร์เรื่อง รักแห่งสยาม สถานีวิทยุ Hot Wave กับเชิญไปร่วมจัดรายการในห้องส่งมาแล้ว  และทางแฟตเรดิโอก็ทำกิจกรรมร่วมกับทางร้านมาตลอด 

นอกจากนี้เมื่อมีการออกอัลบั้มใหม่ๆ ออก เช่นวงบอดี้สแลมก็มีการวงเปิดมินิคอนเสิร์ตหน้าร้านพร้อมแจกลายเซ็นดึงวัยรุ่นที่มาได้

## อ้างอิง
* สมคิด เอนกทวีผล , เปี๊ยก ดีเจสยาม ตำนานบนแผงเทป Positioning Magazine ตุลาคม 2550
* "ฮาโมไนซ์ เร็ครีเอชั่น" เพลงน่าฟังฝีมือนักศึกษา

หมวดหมู่:บุคคลวงการดนตรี